ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 21 ກຸມພານີ້, ຫຼັງຈາກງານກິລາໂອລິມປິກລະດູໜາວປັກກິ່ງໄດ້ສິ້ນສຸດລົງແລ້ວ, ບ້ານພັກນັກກິລາໃນງານກິລາໂອລິມປິກລະດູໜາວປັກກິ່ງໄດ້ເລີ່ມປັບປ່ຽນຮູບຊົງຈາກງານກິລາໂອລິມປິກລະດູໜາວເປັນຮູບຊົງສຳລັບງານກິລາໂອລິມປິກຄົນພິການລະດູໜາວ ເຊິ່ງລວມທັງເຄື່ອງໝາຍຂອງຄະນະກຳມະການໂອລິມປິກຄົນພິການສາກົນ, ກາໝາຍງານກິລາໂອລິມປິກຄົນພິການລະດູໜາວປັກກິ່ງ, ຮູບສັດນຳໂຊກສຸຍຢົງຢົງ, ຮູບປະເພດກິລາ ແລະ ອື່ນໆ.
ໂດຍອີງຕາມຄວາມຮຽກຮ້ອງຕ້ອງການຂອງຄະນະກຳມະການໂອລິມປິກຄົນພິການສາກົນ, ຢູ່ພາຍໃນສະໜາມກາງແຈ້ງແລະສະໜາມໃນຮົ່ມ, ອີງຕາມຫຼັກການແລ້ວ, ຮູບຊົງແລະເຄື່ອງໝາຍທົ່ວໄປຈະບໍ່ປ່ຽນແປງ, ຕົ້ນຕໍຈະປັບປ່ຽນຮູບຊົງແລະເຄື່ອງໝາຍພິເສດຂອງງານກິລາໂອລິມປິກລະດູໜາວໃຫ້ເປັນແບບງານກິລາໂອລິມປິກຄົນພິການລະດູໜາວ ພ້ອມທັງເພີ່ມເຄື່ອງໝາຍນຳທາງທີ່ຈຳເປັນສຳລັບຄົນຕາບອດ ໂດຍອີງຕາມຄວາມຕ້ອງການ. ຄາດວ່າ, ວຽກງານດັ່ງກ່າວຈະໃຫ້ສຳເລັດກ່ອນເວລາ 14 ໂມງຂອງວັນທີ 24 ກຸມພານີ້.